stanford-oval/wikipedia huggingface dataset:
יקום מיקי מאוס
נבלים > מורטימר מאוס

עכבר גבוה מואנש שמוצג בסרט הקצר "יריבו של מיקי" (1936), כמתחרה של מיקי על אהבתה של מיני. בקומיקס, שמו של מורטימר שונה לזמן קצר ל-Montmorency Rodent (מבוטא Rodawn כשהוא מעמיד פנים שהוא צרפתי), בניסיון להבדיל בינו לבין הדוד של מיני שהיה קיים באותה העת, אך השם החדש לא דבק. יריבו של מיקי נקרא שוב מורטימר בקומיקס מאוחרים יותר. בשנה שבה הופק "יריבו של מיקי", פלויד גוטפרדסון השתמש בדמות גם כאנטגוניסט באחד מקווי העלילה של הקומיקס.
בסדרות ההנפשה "יצירות מיקי מאוס" ו"בית העכבר", מורטימר, בתור יריבו של מיקי, מדובב על ידי מוריס לאמרץ', שעושה חיקוי מוגזם של ג'ון לוביץ. בתור הבוס של מיני בסרט "מיקי מאוס: היה היה בחג המולד", הוא דובב על ידי ג'ף בנט (ובדיבוב העברי על ידי יהויכין פרידלנדר). בשנת 2006 הוא הופיע בקמאו ללא דיבור בפרק "יום ההולדת של מיני" שבסדרת הטלוויזיה "מועדון החברים של מיקי מאוס", שם הוא נראה יושב מתחת לעץ ומנגן בגיטרה. בשנת 2013 הוא הופיע בפרק נוסף של הסדרה, "הרפתקת על", בתור נבל שם הוא מתכוון לכווץ את המועדון (מדובב על ידי לאמרץ' ובדיבוב העברי על ידי גלעד קלטר). בשנת 2015 דמותו ערכה הופעת קמאו באחד מפרקי הסדרה "הסרטים המצוירים של מיני". בסדרה "מיקי מאוס" מורטימר הופיע בפרקים "לא", בדיבובו של פול ראדיש, ו"פיט דחוי", בו בנט שיחזר את תפקידו כמורטימר. הוא גם הופיע בסדרת הטלוויזיה "מיקי מאוס: הרפתקאות מבולבלות" בתור מורטי מק'קול בפרק "גופי הנועז" ולאמרץ' שב לדבב את הדמות. בשנת 2020 בנט חזר שוב לדבב דמותו בסדרה "העולם המופלא של מיקי מאוס", בה הופיע בפרק "נושא הכלים האמיץ הקטן" כהאביר סר מורטימר. לאמרץ' שוב דיבב את הדמות בשנת 2022 כאשר היא הופיעה בפרק "אולי אני מבוך" מהסדרה "מיקי מאוס: כייף של בית" אם כי התנהגותו הייתה חביבה יותר.
נבלים > הדוקטור המטורף

הדוקטור המטורף (ידוע גם בשם ד"ר XXX) הוא מדען מטורף אנושי המשמש כאנטגוניסט נדיר של מיקי. הוא הופיע לראשונה בסרט הנושא את שמו, בו הוא ניסה לנתח את פלוטו על ידי הצמדת גופו לזו של תרנגולת; כל הרצף הזה התברר כחלום. דמותו ערכה הופעת קמאו בסרט הקצר משנת 1989 "Tummy Trouble", בכיכוב הדמויות הראשיות של "מי הפליל את רוג'ר רביט", שם הוא נראה בתמונה על הקיר בחדר בית החולים.
הוא מופיע כאנטגוניסט בכמה משחקי וידאו, בהיותו האויב הבוס ב-"Mickey Mania" משנת 1994, האויב המרכזי ב-"Epic Mickey" וההמשך שלו "Epic Mickey 2", ואויב במיני-משחק ב-"Kingdom Hearts III".
נבלים > וילי הענק

ענק שהופיע בסרטים המצוירים של דיסני "מיקי ואפון הקסם" (מתוך הסרט "חופשי ומאושר", בדיבובו של בילי גילברט ובדיבוב העברי יובל זמיר) ו"חג שמח מיקי מאוס" (בדיבובו של ויל ראיין). הוא גם הופיע בסדרות "בית העכבר" ו"מועדון החברים של מיקי מאוס". הוא חזק להפליא, מפגין כוחות קסם מדהימות כמו מעוף, אי-נראות ושינוי צורה. למרות זאת, הוא מצטייר כלא בוגר ומטופש, לאור חיבתו לצעצועים וחוסר יכולתו לבטא מילים מסוימות. במילים אחרות, הוא הרבה יותר טיפש מהענק המקורי עליו הוא מבוסס מסיפור העם "ג'ק ואפון הפלא".
ב"מיקי ואפון הקסם", וילי משמש כנבל העיקרי. בעוד שב"חג שמח מיקי מאוס", הוא מתואר באור הרבה יותר חיובי, מגלם את התפקיד של רוח חג המולד של ההווה שעוזרת להראות לאבנעזר סקרוג' (הדוד קמצוץ) את טעות דרכיו. בשנת 1988 הוא ערך קמאו קצר בסרט "מי הפליל את רוג'ר רביט" על כרזה באולם קולנוע בעיר המצוירים. וילי הוא גם דמות חוזרת מינורית בסדרת הילדים "מועדון החברים של מיקי מאוס", אשר שם הוא חבר של מיקי.
נבלים > סמורים

הסמורים הם דמויות שהופיעו במקור במקטע "הרוח בערבי הנחל", מתוך הסרט "הרפתקאות איכבוד ומר טוד" (1949), שם הם פועלים כאנטגוניסטים של הסיפור על ידי הולכת שולל את הדמות הראשית (מר קרפד) בכך שמכרו לו מכונית גנובה. לאחר מכן, הם הפכו לדמויות חוזרות בהפקות סרטי הנפשה של דיסני הקשורות למיקי וחבריו. בדרך כלל הם מוצגים כסמורים חומים רזים הלובשים סוודר, מכנסיים וכובע.
סמור מופיע בתור שודד בסרט הקצר משנת 1952 בכיכובו של גופי, "How to Be a Detective". ב"חג שמח מיקי מאוס" (1983), שני סמורים מופיעים כקברנים בבית הקברות, טומנים את אבנעזר סקרוג' (סקרוג' מקדאק) ועושים צחוק מהעובדה שאף אחד לא בא להיפרד ממנו. ב"מי הפליל את רוג'ר רביט" (1988) חמישה סמורים המבוססים חלקית על אלה של "הרוח בערבי הנחל", עם מראה ואישיות שונים זה מזה, יוצרים את מה שמכונה "משטרת המצוירים", אשר משמשים כנבלים המשניים של הסרט תחת הנהגתו של השופט דום. בסרט "בן המלך והעני" (1990), הסמורים מופיעים כשומרים מלכותיים, הפועלים כנבלים המשניים לפי פקודות קפטן המשמר (פיט).
בסדרת הטלוויזיה "אגדות ברווזים", שני סמורים מופיעים בפרק אחד בתור עושי דברו של פלינטהארט גולמגולד, ושני סמורים נוספים מאוסטרליה מופיעים בפרק אחר. בסדרה "בונקרס" (1933), סמור עורך הופעת קמאו בפרק אחד כחשוד במסדר זיהוי, בעוד שבפרק אחר לסמור בשם וואקי יש תפקיד בולט יותר כנבל הראשי של הפרק, בעל מראה שמזכיר יותר את הסמורים מ"מי הפליל את רוג'ר רביט".
בסדרה "יצירות מיקי מאוס" סמור מופיע כמתווך שמוכר בית מכני מודרני למיקי. הסמורים מופיעים במספר פעמים בסדרה "בית העכבר" כשכמה מהם מופיעים עם מראה ומקצוע שונים, כמו אחד שמתפקד כמנהלו של דונלד, או אחר שעובד כמוכר בחנות גבינות.
בסדרה "העולם המופלא של מיקי מאוס", הסמורים מופיעים בפרק "בוקרי הגבינה" כשודדים שעובדים עבור פיט. בסדרה "מיקי מאוס: כייף של בית", סמור ממין נקבה בשם וויזלין (בדיבובה של ג'ניפר לואיס ובדיבוב העברי תמי ברק) אשר משמשת כנבלית חוזרת, בהיותה מנהיגה של שני סמורים נוספים בשם צ'יזל (ריצ'רד קיינד ובדיבוב העברי אורי זלצמן) וסניזל (ברוק פאוול ובדיבוב העברי דן קיזלר).
במשחק הווידאו "Mickey Mania", סמורים מופיעים כאויבים ברמה המבוססת על "בן המלך והעני", כאשר חלקם זורקים סכינים ואחרים יורים חיצים. סמור מופיע במשחק הלמידה "Mickey Mouse Kindergarten". הסמורים משמשים בתור האויבים העיקריים במשחק "Mickey's Speedway USA", חוטפים את פלוטו כדי לגנוב את הצווארון מצופה היהלומים שעליו, ואז מיקי וחבורתו יוצאים להרפתקה מסביב לעולם כדי למצוא את הסמורים ולהציל את פלוטו, עד אשר האפילוג של המשחק בו הסמורים נעצרים. במשחק ההרפתקאות משנת 2001, "Mickey Saves the Day", כמה סמורים מופיעים כתומכיו של פיט בתוכניתו להיות ראש העיר, עובדים עבורו כשוטרים או מאבטחים.
דמויות משנה לא מואנשות > צ'יפ ודייל

צמד טמיאסים שלעיתים תכופות מעוללים צרות לפלוטו ודונלד. זוג המכרסמים הופיע לראשונה בשנת 1943.
דמויות משנה לא מואנשות > פיגארו

חתול המחמד של מיני שהופיע לראשונה בסרט ההנפשה השני של דיסני, "פינוקיו". לפעמים הוא מסתדר עם פלוטו.
דמויות משנה לא מואנשות > בוץ' הבולדוג

כלב בולדוג אפור ואויבו של פלוטו. הוא הופיע לראשונה בסרט "צרות עד העצם" (1940) שבו פלוטו מנסה לגנוב את העצם שלו. מאז בוץ' משמש כדמות עוינת בסרטים של פלוטו. לפעמים, הוא מתחרה בפלוטו על חיבתה של דיינה התחש. הבעלים שלו מעולם לא הופיע בסרטים הקצרים, אבל בסדרה "מועדון החברים של מיקי מאוס", הבעלים האמיתי שלו מתגלה כפיט, אויבו המושבע של מיקי.
דמויות משנה לא מואנשות > פיפי הפקינזית

כלבה פקינזית המשמשת ככלבת המחמד של מיני ומושא אהבתו של פלוטו. הופעתה הראשונה הייתה בשנת 1933 בסרט "אהבת נעורים". בסרט "Pluto's Quin-puplets" משנת 1937, לה ולפלוטו אפילו יש חמישה גורים ביחד. אחד מהם נקרא בסופו של דבר פלוטו הצעיר. בשנת 1939, הופיעה בסרטים "תערוכת הכלבים" ו"מסיבת ההפתעה של מיקי". מאוחר יותר, פיפי הוחלפה בדיינה התחש כחברתו של פלוטו ובפיגארו כחיית המחמד של מיני. פיפי נעלמה מסרטי ההנפשה אבל היא הופיעה במרצ'נדייזינג של דיסני בתור הכלבה של מיני. בשנת האחרונות דמותה שבה להנפשה בסדרות "מיקי מאוס", בפרק "אתה, אני ופיפי", "העולם המופלא של מיקי מאוס", בפרק "קשה לבליעה", ו"צ'יפ ודייל: החיים בפארק", בפרקים "צריך שניים כדי להסתבך", "הסנאים נופשים" ו"כלב בבית".
דמויות משנה לא מואנשות > דיינה התחש

כלבת תחש המופיעה כחברתו של פלוטו למרות שלפעמים היא יוצאת גם עם בוץ' הבולדוג. היא הופיעה לראשונה בסרט "ההולך בשנתו" (1942)ששם היא מוצגת בתור אמא למספר גורים, כשהיא לוקחת את העצם של פלוטו, והוא לוקח אותו בחזרה, בהמשך הוא נותן לה את העצם כשהוא סהרורי, וכשהוא מתעורר הוא לוקח את העצם חזרה מתוך מחשבה שהיא לקחה אותו. ב"הכלב המחזר" (1945), כשהיא נכלאת במכלאת כלבים, פלוטו מציל אותה, הופך לגיבור שלה והשניים מתחילים לצאת. בסרטים מצוירים אחרים כמו ב"כלב הפלא" (1950), השניים מנהלים זוגיות נוספת, לעיתים קרובות עם בוץ' הבולדוג כיריבו של פלוטו. הופעה מאוחרת יותר שלה היא בסדרה "בית העכבר".
דמויות משנה לא מואנשות > סולטי כלב הים

כלב ים שמופיע במקומות טיפוסיים של כלבי ים (קרקס, חוף ים, גן חיות, הקוטב הצפוני) הנוטה לעצבן את פלוטו. הופעת הבכורה שלו הייתה בסרט הקצר "חבר למשחק" (1942) ולאחר מכן בסרט "כלב הצלה" (1947), שניהם לצידו של פלוטו. שנה לאחר מכן הופיע בסרט בכיכובו של מיקי "מיקי וכלב הים". הופעות אחרונות שלו הן בסדרות "יצירות מיקי מאוס" (1999), "בית העכבר" (2002) וב"מועדון החברים של מיקי מאוס" בפרקים "החבר של פלוטו" (2009) ו"סיפור הדגים של מיקי" (2011).
דמויות משנה לא מואנשות > לואי פומת ההרים

פומת הרים המופיע מדי פעם כהאנטגוניסט של גופי ודונלד. בדרך כלל הוא מוצג בסרטים הקצרים של דונלד דאק וגופי, שבהם הוא רודף אחר הדמויות הראשיות בניסיון לאכול אותן. בניגוד לרוב הדמויות המצוירות של דיסני, לואי אינו מדבר, אלא משמיע קולות נהמה או נהימה המייצגים סיפוק, אי הסכמה או חרדה. הוא גם נראה כאחד שאכפת לו מאוד מאוכל והוא אינטליגנטי למדי בכל הנוגע לתכנון תוכניות להשגת דברים שהוא רוצה, אם כי ניסיונותיו להוציאם לפועל מסתיימים לעיתים קרובות בכישלונות קומיים. הופעתו הראשונה הייתה בשנת 1950. באחד מהסרטים מתגלה שיש לו בן. הוא הופיע גם בסדרות "יחידת ההצלה של צ'יפ ודייל" "יצירות מיקי מאוס" ו"בית העכבר". לואי נתקל בדונלד בסרט "גראנד קניונסקופ" (1954) כשמתגלה שהוא בן 90 לפחות (לאחר שנראה בגרנד קניון במהלך מלחמת האזרחים האמריקנית), בסרט זה הוא משמש כנבל.
ניתן לחלוק על סיווגו כדמות לא מואנשת מאחר שהוא כן מדבר בקומיקסים מסוימים.
דמויות משנה לא מואנשות > בפו הגורילה

גורילה ממין זכר שהופיע לראשונה בסרט הקצר "תעלומת הגורילה" (1930), שם הוא בורח מגן החיות וחוטף את מיני, לבסוף מיקי מחלץ אותה ויחד הם לוכדים אותו. הוא הופיע שוב בסרט הקצר "האיש המכני של מיקי" (1933) בתור "קונגו הרוצח", שם הוא נאבק מול האיש המכני שמיקי יצר, בדו-קרב אגרוף. הופעתו השלישית והאחרונה הייתה בסרט "חנות חיות המחמד" (1933), כגורילה בחנות לחיות מחמד שחוטף, שוב, את מיני הפעם בסגנון קינג קונג.
בשנת 2010 הוא הופיע במשחק הווידאו "Epic Mickey", נלחם בזירת אגרוף נגד האיש המכני בדיוק כמו ב"האיש המכני של מיקי". בשנת 2019 דמותו שבה להופיעה במשחק "Kingdom Hearts III", כהאויב במיני-משחק "האיש המכני של מיקי", המבוסס על אותו הסרט.
דמויות משנה לא מואנשות > בובו הפיל

פילון אשר הופיע כחיית מחמד של מיקי מאוס לפחות בשני סיפורים. הוא הופיע לראשונה בקו עלילה הנושא את שמו ברצועת הקומיקס של מיקי מאוס. ההופעה השנייה שלו הייתה בסרט "הפיל של מיקי" (1936) שם הוא ניתן למיקי על ידי הראג'ה מגהבון. דיסני תכנן להפוך את בובו לדמות חוזרת, אבל שום דבר לא יצא מהרעיון. הופעה מונפשת נוספת והיחידה שלו מאז הייתה כקמאו בפרק "כיף בספארי" מתוך הסדרה "מיקי מאוס".
דמויות משנה לא מואנשות > דולורס הפילה

פילה אסייתית השייכת לגופי. היא הופיעה לראשונה בסרט הקצר "צרת הנמר" (1945), שימשה כחיית הרכיבה של גופי במהלך ציד נמרים. היא הופיעה בפעם השנייה ב"הרחצה הגדולה" (1948), כפילת קרקס שגופי מנסה לרחוץ. הופעתה השלישית והאחרונה בסרט קצר הייתה ב"עובדים בחינם" (1953), בתור פילה בגן חיות שממנה צ'יפ ודייל מנסים לגנוב את הבוטנים שלה, ודונלד, שמתפקד כמטפל שלה, מנסה לעצור את צמד הטמיאסים.
אייאקס כשם מותג

אייאקס (Ajax), המכונה לפעמים תאגיד אייאקס, הוא שם מותג שמופיע במספר פעמים ביקום מיקי מאוס. דוגמה משנים קודמות היא בסרט "רוחות בודדות" (1937) שם מיקי, דונלד וגופי עובדים עבור אייאקס משמידי רוחות. דוגמאות נוספות כוללות את אייאקס מנעולנים, אייאקס מתקני דלתות, אייאקס מכירת קשתות לשיער ואייאקס אבדות ומציאות. השם תאגיד אייאקס מופיע רבות בסדרות הטלוויזיה "יצירות מיקי מאוס" ו"בית העכבר". זה די זהה למותג אקמי של האחים וורנר. אין לו קשר לא לחברת אייאקס האמיתית, יצרנית של ציוד בלמים לקרונות רכבת, ולא לאייאקס, קו הייצור של מוצרי ניקוי ביתיים המיוצרים ומשווקים על ידי חברת קולגייט-פלמוליב, והוא אפילו קדם להצגת חומר הניקוי של קולגייט-פלמוליב ב-1947.
בסרט "פרנק דאק מחזיר אותם חיים" (1946), דונלד עובד עבור אייאקס קרקס.
בסרט "הקול החלומי של דונלד" (1948), דונלד לוקח את גלולות קול של אייאקס.
הסרט "הבית הקטן" (1952) מציג חברה בשם אייאקס הריסה – פינוי.
בפרק "ברווז להשכרה" (1957), מתוך הסדרה "עולמו המופלא של דיסני", דונלד מבקר בסוכנות השמה של אייאקס.
במקרה, המותג אייאקס שימש גם בסרט הקצר של טום וג'רי "עכבר בבית!" (1947) עבור זוג אקדחים ששימשו בדו-קרב בין טום ובוץ'. וייל אי. קויוטי משתמש באוכל לציפורים של אייאקס יחד עם כדורי ברזל של אקמי בסצנה מתוך הסרט הקצר "Zip 'N Snort" של האחים וורנר.
הערות שוליים

↑  The Mickey Mouse "Universe" Guide by David Gerstein (1996)
↑  "Mickey Mouse & Friends". Disney.com. The Walt Disney Company. נבדק ב-11 בדצמבר 2015. {{cite web}}:  (עזרה)
↑  "Mickey & the Gang". Internet Animation Database. נבדק ב-12 באוגוסט 2019. {{cite web}}:  (עזרה)
↑  Ong, W. J. (October 4, 1941). MICKEY MOUSE AND AMERICANISM [Editorial]. America, 65(26), 719–720.
↑  Holliss, Richard; Brian Sibley (1986). Walt Disney's Mickey Mouse: His Life and Times. New York City: Harper & Row. p. 33. ISBN 0-06-015619-8.
↑  The Mickey Mouse "Universe" Guide by David Gerstein
↑  Studios, W. D. (July 27, 2010). Hawaiian Holiday. Retrieved from https://m.youtube.com/watch?index=1&v=SdIaEQCUVbk&list=PLA831BC0E127BC123
↑  רצועת הקומיקס "Mickey Mouse in Blaggard Castle" משנת 1932 היא דוגמה לכך.
↑  Mickey Mouse comic strip, February 29, 1932.
↑  Examples: "Mickey Mouse Outwits the Phantom Blot," daily strip serial, 1939; "Dr. X," daily strip serial, 1955.
↑  Examples: "Mouseton, The Eagle Has Landed," Mickey Mouse Adventures 14 (1991); "The 'Lectro Box" reprint, Walt Disney's Comics and Stories 570 (1992).
↑  Example: "Fantasy Island," Walt Disney Giant 5 (1996).
↑  Example: "Back From the Brink," Walt Disney's Comics and Stories 661 (2005); Mouseton and Duckburg are identified and seen side-by-side as characters fly overhead.
↑  Rovin, Jeff (1991). The Illustrated Encyclopedia of Cartoon Animals. Prentice Hall Press. pp. 31-32. ISBN 0-13-275561-0. נבדק ב-8 באפריל 2020. {{cite book}}:  (עזרה)
↑  "Gideon Goat". coa.inducks.org.
↑  "Our "Mouse-tro" Takes the Baton!". D23: The Official Community for Disney Fans. 25 בפברואר 2010. {{cite web}}:  (עזרה)
↑  "Here's One Major Thing You May Not Know About Mickey Mouse". Huffington Post (באנגלית). 18 ביולי 2015. נבדק ב-29 במאי 2017. {{cite news}}:  (עזרה)
↑  "The Scariest Story Ever: A Mickey Mouse Halloween Spooktacular". Behind the Voice Actors. נבדק ב-5 באוקטובר 2019. {{cite web}}:  (עזרה)
ביתו של מיקי מאוס כפי שנראה בעיר ההנפשה של מיקי שבדיסנילנד
פליסיטי פילדמאוס כפי שהוצגה בקומיקסים מודרניים
מורטי ופרדי פילדמאוס
מילי ומלודי מאוס מתוך הסדרה "הסרטים המצוירים של מיני"
הפנטום כפי שהוצג בסדרה "סיפורים של ברווזים"
קאט ניפ מתוך רצועות הקומיקס של מיקי מאוס
מורטימר מאוס כפי שהוצג בסדרה "מיקי מאוס"
הסמורים כפי שהוצגו בסרט "הרפתקאות איכבוד ומר טוד"
בוץ' הבולדוג מתוך הסרט "עצם לשניים"
פיפי הפקינזית (שמאל) ודיינה התחש (ימין)
מפים בן בנימין

מֻפִּים (נקרא גם שְׁפוּפָם) הוא דמות מקראית, בנו השמיני של בנימין ונכדם של יעקב ושל רחל. למפים היו תשעה אחים: בלע, בכר, אשבל, גרא, נעמן, אחי, ראש, חפים וארד. למשפחתו של מפים קראו משפחת השופמי על שם שמו "שפופם".
על פי המדרש, בנימין קרא למפים על שם יוסף, שמפי אביו למד, ושפופם על שם שהיה שפוף בין האומות.
הערות שוליים

1 2  רש"י, ספר במדבר, פרק כ"ו, פסוק ל"ח
↑  ספר בראשית, פרק מ"ו, פסוק כ"א
↑  ספר במדבר, פרק כ"ו, פסוק ל"ח
↑  רש"י, ספר בראשית, פרק מ"ג, פסוק ל'
מסנה (תרופה)

| --- | --- |

 שם IUPAC
 sodium 2-sulfanylethanesulfonate
 נתונים כימיים
 כתיב כימי:  C=2
 מסה מולרית:  164.181 g/mol
 נתונים פרמוקוקינטיים
 זמינות ביולוגית:  45–79% (Oral)
 מטבוליזם:  חמצון במחזור הדם
 זמן מחצית חיים:  0.36–8.3 שעות
 הפרשה:  כלייתי
 בטיחות
 מעמד חוקי:  תרופת מרשם, אינה כלולה בסל הבריאות
 קטגוריית סיכון בהריון:  קטגוריית סיכון B1 (אוסטרליה), קטגוריית סיכון B 
 מזהים
 קוד ATC:  R05CB05, V03AF01 
 מספר CAS:  19767-45-4
 PubChem:  29769
 ChemSpider:  27663
 
מסנה (Mesna) היא תרכובת אורגנו-גופרית המשמשת כאדג'וונט (ממרץ) בכימותרפיה הכוללת ציקלופוספאמיד ואיפוספאמיד. היא משווקת על ידי בקסטר אינטרנשיונל תחת השמות יורומיטקסן ומסנקס. שם החומר הוא ראשי תיבות של mercaptoethane sulfonate Na-‏2.
התרופה מופיעה ברשימת התרופות החיוניות של ארגון הבריאות העולמי.
שימושים רפואיים

מסנה ניתנת בשילוב עם ציקלופוספאמיד ואיפוספאמיד על מנת להגן על שלפוחית השתן ולהוריד את השכיחות של דלקת של שלפוחית השתן המלווה בדמם והמטואוריה במטופלים המקבלים תרופות אלו כטיפול כימותרפי לסרטן. שתי תרופות אלו עלולות להפוך בגוף האדם למטבוליטים אורוטוקסיים, כמו אקרוליין. התרופה מעלה הפרשת ציסטאין בשתן.
אופן מתן

התרופה ניתנת בצורת עירוי או דרך הפה. עירוי מסנה יינתן יחד עם עירוי של איפוספאמיד, ומסנה דרך הפה תינתן יחד עם מתן ציקלופוספאמיד דרך הפה. המינונים במתן אורלי יהיו כפולים עקב בעיות ספיגה. קבלת התרופה דרך הפה יכולה להיות גם ללא אשפוז, בשונה ממתן התרופה בעירוי.
פעילות

מסנה מורידה את הרעילות של תרכובות אורוטוקסיות בכימותרפיה. מסנה היא תרכובת מסיסת מים בעלת תכונות נוגדות חמצון, וניתנת יחד עם ציקלופוספאמיד ואיפוספאמיד. המסנה מתרכזת בשלפוחית השתן שם מצטבר אקרוליין בעקבות מתן כימותרפיה. על ידי תגובת מייקל יוצרת צימוד יחד עם אקרוליין ומטבוליטים אורוטוקסים אחרים. תגובת הצימוד הזו מנטרלת את התרכובות האורוטוקסיות למטבוליטים לא מזיקים שמופרשים בשתן.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מנחם מנדל משקלוב

| --- | --- |
 לידה:  1740
 פטירה:  27 בפברואר 1827 (בגיל 87 בערך) ל' בשבט ה'תקפ"ז ירושלים
 כינוי:  הגרמ"מ
 מקום קבורה:  הר הזיתים
 תקופת הפעילות:  ? – 27 בפברואר 1827 
 השתייכות:  האשכנזים הפרושים
 תחומי עיסוק:  רב, מקובל
 תפקידים נוספים:  מראשי העולים בעליית תלמידי הגר"א
 רבותיו:  הגר"א
 חיבוריו:  מים אדירים, דרך הקודש, רזא דמהימנותא, דרושים על סדר ההשתלשלות, תמונת האותיות, ספר הפליאה, ספר הצמצום ועוד
 צאצאים:  בנו, ר' נתן נטע
 
רבי מנחם מנדל אשכנזי בן ברוך בנדט משקלוב (ת"ק 1740 בערך - ל' בשבט ה'תקפ"ז, 27 בפברואר 1827) היה רב, מקובל, מתלמידיו המובהקים של הגר"א, ראשון העולים בעליית תלמידי הגר"א, מנהיג קהילת הפרושים בצפת ולאחר מכן בירושלים.
תולדותיו

רבי מנחם מנדל היה בנו של רבי ברוך בענדיט, שהיה מגיד בעיירות הלוסק ונשוויז. משפחתו מתייחסת לרבי יהודה יידל אב"ד קוולי, מחבר הספר "קול יהודה", שכתב יחוסו עולה עד לרבי יהודה הנשיא.
שימש את הגר"א בשתי שנותיו האחרונות, יחד עם אחיו הגדול רבי שמחה בונים. הגר"א חיבבו מאוד, וגילה לו מצפוני לבו, ובהם גם דברי קבלה רבים. כמו כן למד עמו משניות בסדר טהרות כולו, וספר משלי עם ביאוריו של הגר"א. רבי מנחם מנדל כתב את שלמד עם הגר"א, והגר"א נהנה מכתיבתו המדויקת. כמו כן העלה על הכתב רבים מהנהגותיו של הגר"א, וביניהם סידר בפרוטרוט את סדר ליל פסח של הגר"א.
אחרי פטירתו של הגר"א בשנת ה'תקנ"ח, נטל על עצמו את מלאכת סידורם והבאתם לדפוס של כתבי הגר"א, יחד עם בניו של הגר"א. ראשונה הדפיסו בעיר מגוריו שקלוב את הפירוש למשלי, עוד בשנת פטירתו של הגר"א; בשנת ה'תקס"א הדפיסו את הגהות הגר"א לסדר עולם רבה וזוטא, בשנת ה'תקס"ב הדפיס את ספרי "צורת הארץ" ו"תבנית הבית" של הגר"א; בשנת ה'תקס"ג הדפיסו את ביאורו של הגר"א לשולחן ערוך חלק אורח חיים, שרבי ישראל משקלוב סידרו; בשנת ה'תקס"ד הדפיס את פירושו של הגר"א למסכת אבות ושאר המסכתות הקטנות, ובראשם הקדמה מאת רבי מנחם מנדל, המספרת בנפלאותיו של הגר"א. לאחר סגירת בית הדפוס בשקלוב עבר לגור בהורודנה, שם בשנת ה'תקס"ה הדפיס הגדה של פסח עם דברי תורה ומנהגים מאת הגר"א; ובשנת ה'תקס"ו הדפיס את פירושו של הגר"א לספר יצירה ואת ביאורו של הגר"א לשולחן ערוך חלק יורה דעה.
תולדותיו > בארץ ישראל > בטבריה ובצפת

בשנת ה'תקס"ח התעוררו תלמידי הגר"א לעלות לארץ ישראל. עלייתם בוצעה בשלושה שלבים, בגל הראשון עלו תלמידי הגר"א בראשותו של הרב מנחם מנדל משקלוב. הם הגיעו לטבריה שם התגוררו כבר חסידים מעלייה קודמת, ומשם עברו להשתקע בצפת, בעקבות מחלוקות עם החסידים.
ישנם חוקרים (כדוגמת ד"ר אריה מורגנשטרן) הטוענים שמטרתה של העלייה לארץ ישראל הייתה משיחית. לדבריהם רבי מנחם מנדל ראה בעליה זו פעולה שיש לבצע, בשילוב כוונות קבליות שונות אותן פיתח על בסיס דברי הגר"א, כדי לקרב את הגאולה. חוקרים אחרים (כדוגמת פרופ' ישראל ברטל) חולקים על תפיסה זו, וגורסים שלא היו הבטים משיחיים במניעים לעליה לארץ.
בהיותו בארץ ישראל עמד גם בראש הפועלים לרווחתם הגשמית של העולים, ופעל רבות להשגת מימון מחו"ל ולהקלות שונות. בשנת ה'תקע"ג פרצה מגפה גדולה בצפת, ורבים מתלמידי הגר"א מתו בה. כתוצאה מכך נקלעה הקהילה לחובות כספיים עצומים, ורבי מנחם מנדל הוצרך ללוות סכומי עתק בריבית גבוהה מהגויים.
תולדותיו > בארץ ישראל > בירושלים

בשנת ה'תקע"ו עקר רבי מנחם מנדל מצפת, ועלה לירושלים. לאחר מספר חודשים מנתה הקהילה החדשה כעשרים נפשות, רובם הגיעו מקהילת הפרושים בצפת. לעזיבה זו גרמה השתוקקותו של רבי מנחם מנדל לגור בציון, וזאת בניגוד לדעתו של רבי ישראל משקלוב שהיה אף הוא ממנהיגי הקהילה בצפת. לרבי מנחם מנדל הצטרף מקורבו, רבי אברהם שלמה זלמן צורף.
רבי מנחם מנדל היה הראשון להקים את הקהילה האשכנזית בירושלים, מאחר שמאז עלייתם הכושלת של רבי יהודה החסיד וחובותיהם העצומים, היה דינו של כל אשכנזי שהגיע לירושלים - מאסר, לערבון לתשלום החוב. בקשריו הטובים של רבי מנחם מנדל עם נוצרים שונים, הצליח להגיע להסדר אודות החוב, ומאז הותרה ישיבתם של אשכנזים בירושלים.
בתחילה שכרו בני הקהילה את החצר בה הייתה ישיבתו של רבי חיים בן עטר, בעל ה"אור החיים", ושם התפללו בימות החול. רישיון לתפילה במקום בשבתות וחגים לא היה להם, ולכן התפללו בשבתות וחגים בפרוזדור שבין ארבעת בתי הכנסת בבית כנסת הרמב"ן. בשנים ה'תק"פ - ה'תקפ"ד פעל רבות, יחד עם רבי אברהם שלמה זלמן צורף, להשגת הכרה משפטית בדבר בעלותם של האשכנזים על שטח בית הכנסת החורבה, וכאשר מאמציהם הוכתרו בהצלחה, בנו שם את בית מדרשם.
הכומר האנגליקני מאירלנד, ו. ב. לואיס, שביקר בארץ ישראל בשנת 1824, כתב בזכרונותיו כי רבי מנדל "נחשב ליהודי המלומד ביותר בכל סוריה".
רבי מנחם מנדל נפטר בל' בשבט שנת ה'תקפ"ז, ונקבר בבית הקברות בהר הזיתים, ליד קברו של ה"אור החיים".
בין גדולי תלמידיו נמנים רבי יצחק אייזיק חבר ורבי שמואל מועד. המשוררת חיה לוי היא מצאצאיו.[דרוש מקור]
חיבוריו

בהיותו בארץ ישראל חיבר רבי מנחם מנדל כעשרה חיבורים עמוקים בתורת הקבלה. שיטתו בקבלה משלבת את קבלת האר"י עם דברי קבלה אותם קיבל מרבו הגר"א, והיא רצופה גימטריאות רבות, בסגנון המזכיר את סגנונו של רבי אברהם אבולעפיה. בשל כך דבריו כתובים ככתב חידה, שמאמץ רב נדרש כדי לפענחם.
רבו, הגר"א, הוסיף להתגלות אליו בארץ ישראל בחלום, ודברי תורה שמסר לו אז שולבו אף הם בספרים.
להלן רשימת ספריו:
מים אדירים, פירוש על האידרא זוטא, ופירוש קבלי על מגילת רות. הספר נדפס לראשונה בפרמישלא תרמ"ה. (ספר זה נדפס גם בשם מנחם ציון, על שמו של ר' מנחם מנדל מוויטבסק. בניו של רבי חיים הלברשטאם מצאנז מעידים בהסכמתם שספר זה לא מש מעל שולחנו של אביהם בחושבו שהספר הוא של ר' מנחם מנדל מוויטבסק).
דרך הקודש על ספר ברית מנוחה. רובו יצא לאור.
רזא דמהימנותא, אוטוביוגרפיה רוחנית
פירוש על ספר משנת חסידים, המשך של החיבור "רזא דמהימנותא".
דרושים על סדר ההשתלשלות, בביאור עניינים שונים בסדר השתלשלות הבריאה על פי הקבלה.
פירוש על ספר הזוהר, ביאורים לקטעים קשים בספר הזוהר.
תמונת האותיות, ביאורים קבליים לאותיות האל"ף-בי"ת.
ליקוטים בעניינים שונים.
תמונת האותיות יצא לאור בשם  באורי הרמ"מ על סדר האותיות. מכון הגר"א ניו יורק ארצות הברית תשע"ב.
ספר הפליאה יצא לאור תחת השם ביאורי הרמ"מ על ספר הפליאה. מכון הגר"א ניו יורק ארצות הברית תשע"ג.
ששת הספרים האחרונים יצאו לאור בשני כרכים, תחת השם "כתבי הגרמ"מ ז"ל", בירושלים שנת ה'תשס"א, על פי כתב יד שנמצא במחסן בשכונת מאה שערים בירושלים לאחר שנחשב כאבוד.
ספרים נוספים שעדיין לא נדפסו וקיימים בכתב היד הם:
ספר הצמצום.
פירוש על אידרא רבא.
חיבור על שם בן ע"ב.
באור למאמר האצילות לר' יצחק ב"ר יעקב הכהן.
חיבוריו > סברות במחקר

לדברי פרופסור יהודה ליבס, הוא מצא בהם יחס אמביוולנטי לשבתאות ולשבתי צבי. הוא מצא גימטריאות הרומזות לשבתי צבי ולרבי העשיל צורף, מקובל שבתאי שפעל בווילנה, שמפירושם עולה שרבי מנחם מנדל ראה בשבתי צבי משיח, שלולא היה נגוע בגאווה ובשאיפה חקרנית מדי היה זוכה להיות המשיח בפועל, וגם כשלא זכה לכך, הרי שפעילותו עדיין מהווה שלב הכרחי לקירוב הגאולה.
לקריאה נוספת

אריה מורגנשטרן, השיבה לירושלים - חידוש היישוב היהודי בארץ ישראל בראשית המאה ה-19. הוצאת שלם, ירושלים ה'תשס"ז.
מבוא לספר "כתבי הגרמ"מ" חלק ראשון.
אברהם קוסמן, באור רמ"מ משקלוב למאמר האצילות, סקירה ומבוא לכתב היד ולשאר כתבי הרמ"מ, ישורון ז עמ'רב-רח.
הערות שוליים

↑  אברהם יערי, זכרונות ארץ ישראל, פרק ז, עמ' 124.
| --- | --- |
בקרת זהויות :  NLI: 987007310101005171  GND: 142706914  ISNI: 0000 0004 0223 0993  LCCN: nr95039119  VIAF: 297599366   WorldCat (עם VIAF): 297599366
מרכז התרבות של הונג קונג

| --- | --- |

 מידע כללי
 סוג:  אולם קונצרטים, מרכז אמנויות במה 
 כתובת:  שכונת הונג הום, קאולון, הונג קונג
 מיקום:  יאו צים מונג 
 מדינה:  הרפובליקה העממית של סין 
 הקמה ובנייה
 תקופת הבנייה:  ?–1989
 תאריך פתיחה רשמי:  1989 
 קואורדינטות:  22°17′38″N 114°10′12″E﻿ / ﻿22.2939°N 114.17°E﻿ / 22.2939; 114.17
 אתר רשמי
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמרכז התרבות של הונג קונג(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמרכז התרבות של הונג קונג(למפת הונג קונג רגילה) גואנגדונג ים סין הדרומימרכז התרבות של הונג קונג(למפת הונג קונג מוגדלת) גואנגדונג ים סין הדרומימרכז התרבות של הונג קונג
 
הכניסה למרכז התרבות
מבואת מרכז התרבות
מרכז התרבות לעת ערב
מרכז התרבות של הונג קונג (באנגלית: Hong Kong Cultural Centre, בסינית: 香港文化中心) הוא בניין מופעים רב תכליתי הממוקם בדרך סאלסברי, באזור צים שא צוי בהונג קונג.
המבנה נבנה ונוהל על ידי המועצה העירונית, ומאז שנת 2000 המרכז מנוהל על ידי מחלקת הפנאי והתרבות של ממשלת הונג קונג.